title: Schwingen
text: Ar Schwingen (ger alamanek) zo un doare gouren eus Suis, anavezet gant gallegerien ar vro-se evel lutte suisse ("gouren suisat"). El lodenn alamanek eus Suis e vez pleustret dreist-holl.
  Gant ar c’hourenerien e vez gwisket bragoù dalc’het gant gourizoù a dalvez dezho da dapout krog an eil en egile. An hini kentañ eus an daou emganner a zeu a-benn da ziskar an hini all ha da lakaat e zivskoaz da stekiñ ouzh al leur eo a c’hounez.
  
  Ur sport broadel eo ar Schwingen e Suis, e-mesk sportoù hengounel all evel an Hornussen hag ar Steinstossen (bannañ ar maen).
  
  Kozh-mat eo gwriziennoù ar Schwingen e Suis, ken kozh ha re ar gouren breizhek. En  e voe lakaet ar reolennoù evel m’emaint bremañ. 
  
  Betek nevez zo ne veze pleustret ar Schwingen nemet gant ar baotred. Abaoe 1992 ez eus un aozadur evit ar merc’hed ivez, anvet « Frauenschwingverband ».
  
  Liammoù diavaez
  
  La Lutte Suisse – Dictionnaire historique de la Suisse (e galleg, alamaneg, italianeg)
  Eidgenössischer Schwingerverband – Association fédérale de lutte suisse	
  
  Gouren
  Sport e Suis